Aitäh emale, et ta mind sünnitas, eile, 43 aastat tagasi.  Aitäh ilmataadile suurepärase erakorraliselt lumerohke talve eest.  Aitäh sellele ehitusmehele, kes maavalitsuse keldrikambrisse need mõnusad teravad riiulid ehitas, nii, et ma saan nüüd mitu päeva juuste seest peahaava verekoorikuid nokkida.  Aitäh EestiNäituste töökale personalile, kes otsustasid, et enne kevadet nad lume ja libedusega ei võitle.  Aitäh  sellele insenerile, kes leiutas automaatkäigukastiga auto, millega saavad sõita ka ühejalgsed.  Aitäh kiirabiarstidele selle kauni lumivalge kipsi eest.  Aitäh neile lugejatele, kes praegu ei muiga :)